የሚኒስትሮች ም/ቤት የቴሌኮሙኒኬሽን ኢንዱስትሪውን ተቆጣጣሪ ባለስልጣን ለማቋቋም የቀረበውን ረቂቅ አዋጅ አፀደቀ
የሚንስትሮች ምክር ቤት ጥር 27፣2011 ባካሄደው 14ኛው አስቸኳይ የካቢኔ ስብሰባ የተለያዩ ውሳኔዎች ላይ ተወያይቶ ውሳኔ አሳልፏል፡፡በዚህም መንግስት የቴሌኮሙኒኬሽን ገበያውን እንደገና ለማዋቀርና በዘርፉ ውድድርን ለማስፈን የሚያስችል  ተቆጣጣሪ ባለሥልጣን ለማቋቋም በቀረበው ረቂቅ ላይ ውይይት አድርጓል ።የሚንስትሮች ምክር ቤቱ  በቴሌኮሚኒኬሽን  ኢንዱስትሪው የተቀመጠውን የፖሊሲ አቅጣጫ ለማሳካት  ተቆጣጣሪ ባለሥልጣን ለማቋቋም በቀረበው  ረቂቅ ላይ ውይይት በማድረግና ማሻሻያዎችን በማከል የህዝብ ተወካዮች ምክር ቤት ያፀድቀው ዘንድም  ውሳኔ በማስተላለፍ ልኮታል፡፡በተጨማሪም ምክር ቤቱ በኢትዮጵያና በህንድ መካከል የተደረገውን የሁለትዮሽ ስምምነት ለማፅደቅ በተዘጋጀው ረቂቅ ላይ ከመከረ በኋላ ይፀድቅ ዘንድ ለህዝብ ተወካዮች ምክር ቤት ልከዋል፡፡(ምንጭ፡-የጠቅላይ ሚኒስትር ጽህፈት ቤት) 